Gagea fragifera

A Gagea fragifera hè una pianta chì faci parti di a famiglia di i Liliaceae.'Ss'articulu pruveni in parti da a wikipedia in tedescu è in francesu.

Discrizzioni
Gagea fragifera hà una taglia di 10 à 15 cm. Porta fiora giaddi à sei tepali scumpartuti in dui ciculi. Quiddi sò giaddi annantu à u sopra è verdi è giaddi annantu à a lati infiriori. Si ni chjudini quandu eddu ùn ci hà micca soli. L'anteri di i sei stamini sò fissati à a reta di a so basa. L'uvariu conta trè loghji suparati da un stimma à trè lobi. Dopu à ficundazioni, diventa una capsula chì, aprendu si à maturità da trè valvuli, libareghja i graneddi. A parti aeria esci di dui picculi bulbi circundati di una tunica: da u chjucu esci l'asta fiurali chì cumporta da dui à cinqui fiora. Ùn cresci ch'è una cascia (calchì volta dui) à l'intuttu cava (fistulosa, da induva u so nomu tradiziunali), iscendu trà i bulbi. Dui brattei assumigliendu si à casci lanceulati si sviloppani ancu à a basa di ogni fiori, l'unu avendu a forma di un spata. A pianta hè dissiccata da u mesi di aostu è solu u bulbu sussisti. Ni emana un spichju par assicurà a multiplicazioni vegetativa : quiddu ùn pruduci micca fiora innanzi di avè trè o quattru anni chì devi prima accumulà abbastanza riservi. 

Ripartizioni
A vasta aria di ripartizioni di Gagea fragifera cumprendi l'Auropa è l'Asia. In Auropa cintrali, cresci à l'altitudini cumpresi trà 1200 è 2800 metri, annantu à terri umiti, ricchi di nutrimenti è di solitu povari in calcariu, in i pratulini di muntagna. 

Gagea fragifera hè prisenti in Corsica.Jeanmonod & Gamisans (2013).

Rifarimenti
 Jeanmonod D. & Gamisans J. (2013) Flora Corsica (2 ed), Edisud.

Noti

Categoria:Liliaceae
Categoria:Flora di Corsica